Merilukit

Merilukit (Pycnogonida) on yksi niveljalkaisten pääjaksoon kuuluvan leukakoukullisten alajakson luokista ja sen ainoa nykyinen lahko on Pantopoda. Merilukit elävät merissä maailmanlaajuisesti, mutta niitä tavataan erityisen runsaasti Välimeressä ja Karibianmerellä sekä Pohjoisella ja Eteläisellä jäämerellä. Suomessa merilukkeja ei ole tavattu. Nimestään huolimatta merilukit eivät ole lukkeja tai edes hämähäkkieläimiä.

Merilukkeja tunnetaan yhteensä yli 1 300 eri lajia. Lajien koko vaihtelee, ja niiden jalkojen pituus voi vaihdella muutamasta millimetristä 70 senttimetriin. Suurin osa lajeista on kuitenkin pienikokoisia.

pienoiskuva|vasen|Nymphon rubrum
Merilukit elävät meren pohjassa. Syvimmillään niitä on tavattu noin seitsemän kilometrin syvyydessä. Niiden tunnusomaisin piirre on pitkät jalat, joiden suuruus korostuu pieneen keskiruumiiseen nähden. Keskiruumis on niin pieni, että jotkin siellä normaalisti niveljalkaisilla sijaitsevat elimet ovat merilukeilla siirtyneet jalkoihin.

Merilukit ovat petoja, ja ne imevät kärsällään nesteitä muista selkärangattomista.

pienoiskuva|Colossopantopodus boissinensis -lajin fossiili.
Varhaisimmat merilukkien lahkon Pantopoda fossiileista on ajoitettu devonikaudelle (noin 400 miljoonaa vuotta sitten), ja luokan Pycnogonida kauemmas kambrikaudelle. Merilukit kuuluvat siten hyvin vanhoihin nykyisinkin vielä jäljellä oleviin eläinryhmiin.

 Lähteet 

 Aiheesta muualla 
World List of Pycnogonida 
Introduction to the Pycnogonida University of Berkeley Museum of Paleontology 

Luokka:Seulonnan keskeiset artikkelit
Luokka:Merilukit